Роден е на 27 март 1888 година в Мацкули, Херсонска губерния в еврейско семейство. През 1904 година завършва гимназия в Одеса, след което постъпва в Новорусийския университет, но скоро е изключен, заради участието си в крайнолеви групи. През 1911 година емигрира в Швейцария. През 1917 година е сред групата социалисти, които се връщат в Русия с т.нар. „пломбиран вагон“, в който пътува и болшевишкият лидер Владимир Ленин. Участва в Гражданската война, след което е изпратен от Коминтерна в Западна Европа, където отговаря за романоезичните страни, участва в ръководството на Балканската комунистическа федерация. През 1923 година играе важна роля в инициирането на провалилото се Септемврийско въстание в България, след това за известно време е на работа в Китай. След 1932 година е оттеглен от активна разузнавателна дейност и преподава идеологически дисциплини в Томския университет, а след пенсионирането си живее в Лиепая.